شه‌فه‌ق نيوز/ مزهر محه‌مه‌د ساڵح راوێژكار ئابوورى سه‌رۆك وه‌زيره‌يل، كلكردن پرووژه‌ى ياساى بودجه‌ى گشى ساڵ 2020 ئه‌را ساڵ ئاينده‌ خسته‌ دروو، وه‌لێ جه‌ختيش له‌وه‌ كرد داوه‌زين نرخ نه‌فت له‌ هه‌يكه‌ڵيه‌تى ئاڵشت ئه‌كا.
ساڵح ئه‌را شه‌فه‌ق نيوز وت: ئه‌و هه‌واڵه‌يله‌ ك باس له‌ ته‌رحيل پرووژه‌ياساى بودجه‌ى ساڵ 2020 ئه‌را ساڵ ئاينده‌ ئه‌كه‌ن دويره‌ له‌ڕاسى و هيمان بودجه‌ له‌لاى حكومه‌ت مه‌ندگه‌و ته‌رحيل ناكريه‌ێد يا ناشاريه‌ێده‌و جوور ساڵ 2014.
جى باسه‌، نرخ به‌رميليگ نه‌فت له‌ بودجه‌ وه‌ 56 دۆلار مه‌زه‌نه‌ كرياوێد، وه‌لێ دوياى داوه‌زين نرخه‌يل، هه‌يكه‌ڵيه‌تى دوباره‌وه‌ ئه‌كريه‌ێد وه‌ئه‌وه‌گ عراق 90% پشت وه‌ داهات نه‌فت به‌ساگه‌.
